Diari Oficial de la Generalitat Valenciana


Sumari del DOGV 2328, del 17-08-1994 (1994/832209)

DECRET 141/1994, de 18 de juliol, del Govern Valencià, pel qual s'estableixen les quanties dels preus públics que ha de percebre la Conselleria d'Educació i Ciència per la prestació de serveis als centres d'ensenyament infantil.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/18/141/dof/vci/html**

### Dades del document

Número de DOGV
:   2328

Data del DOGV
:   17-08-1994

Secció del DOGV
:   DISPOSICIONS GENERALS

Número del document
:   1994/832209


Data del document
:   18-07-1994

Organisme emissor
:   Conselleria de Educació i Ciència

Tipus de document
:   Decret

Anàlisi jurídica

DECRET 141/1994, de 18 de juliol, del Govern Valencià, pel qual s'estableixen les quanties dels preus publics que ha de percebre la Conselleria d'Educació i Ciència per la prestació de serveis als centres d'ensenyament infantil. [94/5564]  
El Decret 73/1991, de 13 de maig, del Govern Valencià, va establir el règim de regulació dels preus públics i el procediment de fixació i l'aprovació de les quanties.  
Per altra banda, els Decrets 228/1991, de 9 de desembre i 159/1992, de 28 de setembre, del Govern Valencià, van determinar la llista de béns, serveis i activitats susceptibles de ser retribuïts mitjançant preus públics per la Conselleria d'Educació i Ciència, entre d'altres, i es troben entre aquests els corresponents a la prestació de serveis en guarderies infantils.  
El Decret 155/1993, de 31 d'agost, del Govern Valencià, establia les quanties dels preus públics que s'han de percebre per la prestació de serveis en centres d'ensenyament infantil per al curs 1993-94, i procedeix l'actualització de les quanties aplicables al curs 1994-95.  
D'acord amb el que s'ha exposat, tenint en compte que de l'informe econòmico-financer es desprén que els preus proposats no cobreixen el cost dels serveis, i segons l'informe favorable emés per la Conselleria d'Economia i Hisenda com a conseqüència del caràcter social dels serveis prestats per aquests centres, procedeix l'aprovació dels imports d'aquests preus públics.  
Per tot això, d'acord amb el que disposa l'article 3.2.a) del Decret 73/1991, de 13 de maig, del Govern Valencià, a proposta del conseller d'Educació i Ciència, i amb la deliberació prèvia del Govern Valencià en la reunió del dia 18 de juliol de 1994,  
DECRETE:  
Article primer  
Per al curs 1994-95 s'aproven les quanties dels preus públics que ha de percebre la Conselleria d'Educació i Ciència que s'inclouen en els annexos I i II d'aquest Decret.  
Article segon  
Seran objecte del descompte per la quota de menjador:  
a) Els dies corresponents a períodes de vacances ( Nadal i Pasqua).  
b) Quan per motiu de malaltia, amb l'advertiment familiar previ, el xiquet/a no assistisca a l'escola més de 15 dies consecutius.  
c) Durant el mes de setembre els dies que l'alumne no acudisca al centre per indicació de la direcció, amb motiu de l'entrada progressiva de l'alumnat.  
Article tercer  
Una vegada establerta la quota que s'ha de cobrar a cada alumne en concepte d'ensenyament i menjador, aquesta es considerarà no revisable al llarg del curs escolar encara que variaren les condicions per les quals aquesta quota fou fixada.  
DISPOSICIÓ FINAL  
S'autoritza el conseller d'Educació i Ciència per dictar les disposicions que calguen per a la interpretació, el desenrotllament i l'aplicació d'aquest Decret, que entrarà en vigor l'endemà de la seua publicació en el Diari Oficial de la Generalitat Valenciana.  
Valencia, 18 de juliol de 1994  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO GONZÁLEZ  
ANNEX I  
Llista dels imports dels preus publics que ha  
de percebre la Conselleria d'Educació i Ciència  
Prestació de serveis en centres d'ensenyament infantil de la xarxa de centres de la Conselleria d'Educació i Ciència, sistema de preus per ingressos de la unitat familiar.  
Quota mensual de menjador  
Ingressos de la 1 fill 2 fills 3 fills 4 fills o més  
unitat familiar menjador menjador menjador menjador  
Fins a 1 vegada  
el SMI 0 0 0 0  
Fins a 2 vegades  
el SMI 3.065 2.473 1.868 1.343  
Fins a 3 vegades  
el SMI 6.130 5.254 4.378 3.386  
Fins a 4 vegades  
el SMI 8.757 8.290 7.355 6.480  
Mes de 4 vegades  
el SMI 9.925 (per fill, no importa el nombre de fills).  
SMI= Salari mínim interprofessional.  
ANNEX II  
Llista dels imports dels preus públics que ha de  
percebre la Conselleria d'Educació i Ciència  
Prestació de serveis en centres d'ensenyament infantil de la xarxa de centres de la Conselleria d'Educació i Ciència, sistema de preus per ingressos de la unitat familiar.  
Quota mensual d'ensenyament alumnes menors de 3 anys (nascuts a partir de l'1 de gener de 1992)  
Ingressos de la 1 fill 2 fills 3 fills 4 fills o més  
unitat familiar ensenyam. ensenyam. ensenyam. ensenyam.  
Fins a 1 vegada  
el SMI 0 0 0 0  
Fins a 2 vegades  
el SMI 3.065 2.473 1.868 1.343  
Fins a 3 vegades  
el SMI 6.130 5.254 4.378 3.386  
Fins a 4 vegades  
el SMI 8.757 8.290 7.355 6.480  
Mes de 4 vegades  
el SMI 9.925 (per fill, no importa el nombre de fills).  
SMI= Salari mínim interprofessional.


Còpia Permalink ELI